“หุ้นเอเชีย” เปิดบวก ตามดาวโจนส์ – จับตาเลือกตั้งกลางเทอม “สหรัฐ”
“ตลาดหุ้นเอเชีย” เปิดบวกตามดาวโจนส์ นักลงทุนจับตาการเลือกตั้งกลางเทอมสหรัฐ ขณะที่นักลงทุนประเมินสรุปผลการประชุมประจำเดือนต.ค.ของธนาคารกลางญี่ปุ่น
“ตลาดหุ้นเอเชีย” เปิดบวกตามดาวโจนส์ นักลงทุนจับตาการเลือกตั้งกลางเทอมสหรัฐ ขณะที่นักลงทุนประเมินสรุปผลการประชุมประจำเดือนต.ค.ของ BOJ
8 พ.ย. 2565

ผู้สื่อข่าวรายงานว่า ตลาดหุ้นเอเชียเปิดบวกเป็นส่วนใหญ่ในวันนี้ ขณะที่นักลงทุนประเมินสรุปผลการประชุมประจำเดือนต.ค.ของธนาคารกลางญี่ปุ่น (BOJ) และจับตาการเลือกตั้งกลางเทอมของสหรัฐ
ดัชนี NIKKEI 225 ตลาดหุ้นญี่ปุ่นเปิดวันนี้ที่ 27,718.84 จุด เพิ่มขึ้น 191.2 จุด หรือ +0.69%, ดัชนี HSI ตลาดหุ้นฮ่องกงเปิดวันนี้ที่ 16,640.60 จุด เพิ่มขึ้น 44.69 จุด หรือ -0.27% และดัชนี SSE Composite ตลาดหุ้นจีนเปิดวันนี้ที่  3,077.31 จุด ลดลง 0.51 จุด หรือ -0.02%
ด้าน BOJ เปิดเผยสรุปผลการประชุมนโยบายการเงินประจำเดือนต.ค. ซึ่งเป็นช่วงที่ BOJ มีมติตรึงอัตราดอกเบี้ย โดยสวนทางกับธนาคารกลางทั่วโลกที่เดินหน้าปรับขึ้นอัตราดอกเบี้ย เพื่อสกัดเงินเฟ้อ
ส่วนนิวซีแลนด์มีกำหนดเปิดเผยคาดการณ์เงินเฟ้อในไตรมาส 4/2565 ในวันนี้ ส่วนนินเท็นโดจะรายงานผลประกอบการรายไตรมาสในวันเดียวกัน
ทั้งนี้หุ้นสหรัฐปรับตัวขึ้นในวันจันทร์ (7 พ.ย.65) ขณะที่นักลงทุนจับตาการเลือกตั้งกลางเทอมของสหรัฐที่มีกำหนดจัดขึ้นในวันนี้ตามเวลาท้องถิ่น และข้อมูลเงินเฟ้อสำคัญ รวมถึงมองข้ามคำเตือนเรื่องอุปทาน iPhone จากแอปเปิล